laion/Wikipedia-Exotic huggingface dataset:
Rändaja

Rändaja on Eesti muusikaansambel, mis on kujunenud Indrek Tammoja ümber. Esitatakse eestikeelseid laule kitarri ja muude pillide saatel, kusjuures "loomingu keskmes on austav ja hoidev toon looduse ning elu suure müsteeriumi suhtes" RÄNDAJA esinejanime taga seisab laululooja Indrek Tammoja, kes põimib mahedakõlalisel kitarril emakeelseks seisundimuusikaks põhjamaiste juurtega elu- ja ilmakäsitlust. Rändaja loomingut iseloomustab rahulik, lihtne, mõtlik ja igatsuse värviline helipilt, mis viib kuulaja teekonnale, et luua ruumi visioonidele iseendaks olemise taipamistest. Sõnumi kandjaks on Indreku iseloomulik hääl ja tugeva sõnumiga emakeelne luule, mis valdavalt Rändaja enda, kui ka teiste luuletajate sulest. Laulud jutustavad lugusid nii rändurile avanevast maailmast meie ümber, kui ka kordumatust lõpmatusest iga inimese sees. Salapäraste ja lihtsuses sügavamate värvingute kõrval jääb muusika valdavalt helgeks ning pehmekõlaliseks, omandades muusikateraapilise väärtuse. Rändaja loomes põimuvad erinevad stiilid ning dünaamiliselt mitmekesised lahendused alternatiivsest indiest, autorilaulu, folgi ja rock-popi vahel. Helialbumitel on muusikalist pilti kujundanud paljud muusikud - Paavo Eensalu, Johanna Mängel, Liis Kibuspuu, Eno Kollom, Jonas Kaarnamets, Margus Kokk, Mihkel Mälgand, Siim Roos, Iiris Vesik, Martin Petermann, Triinu Taul, Gerda Lõokene, Taavi Paomets, Kostja Tsõbulevski, Tiiu Õunapuu, Marlis Timpmann, ... ja veel. Loomingu keskmes on austav ja hoidev toon looduse ning elu suure müsteeriumi suhtes. Rändaja on välja andnud 4 heliplaati 2014 – Teekond 2016 – Tammetsõõr 2019 – Hinge kodu 2021 - Maailmatuum Album "Rändaja – teekond" (2014) Muusikavideo "Hinge kodu" (2019) – režissöör Triin Ruumet, esinevad Indrek Tammoja, Iiris Vesik, Ilona Maria Abiline, Kelly Tomson, Paavo Eensalu, Gerda Nurmeots, Deniss Vinogradov ja Kristjan Jõemägi. "Kasseriin", albumil "Metsa Kene – Estonia meets Amazonia" (2020) "Kuldtäht", sõnad Andres Lehestik YouTube'is "Ansambli tutvustus". Originaali arhiivikoopia seisuga 18. aprill 2021. Vaadatud 8. märtsil 2021. Artikkel muusikavideost ERR-s. Ansambli koduleht
Štajerska

Štajerska, ka Sloveenia Stüüria (sloveeni keeles Slovenska Štajerska) või Alam-Stüüria (sloveeni keeles Spodnja Štajerska, saksa keeles Untersteiermark), on Sloveenia kirdeosa piirkond, mis hõlmab endise Steiermargi hertsogkonna kolmandikku selle lõunaosas. Seal elab umbes 705 000 elanikku, mis on 34,5% riigi elanikkonnast. Metsase ja künkliku regiooni halduskeskus on Maribor, teised suuremad linnad on Velenje, Celje, Ptuj ja Trbovlje. Kirdes piiritleb regiooni Pannoonia tasandikul looklev Mura jõgi. Steiermark  Štajerska – pildid, videod ja helifailid Wikimedia Commonsis
Velenje

Velenje (saksa keeles Wöllan) on linn Sloveenias Štajerska piirkonnas, Velenje valla keskus. See on suuruselt kuues linn Sloveenias. Velenje ametlik turismisait
Dolly Parton

Dolly Rebecca Parton (sündinud 19. jaanuaril 1946 Pittman Centeris Sevieri maakonnas Tennessees) on Ameerika Ühendriikide laulja, laulukirjutaja ja näitleja. Ta on saanud mitmesuguseid kantrimuusikaauhindu, näiteks Billboardilt, BBC-lt, nii Kanadast kui ka Suurbritanniast. Ta on saanud ka ühe Kuldse Vaarika. Grammy auhindu on tal alates 1979. aastast kümme, Grammyle on ta olnud nomineeritud korduvalt alates 1970. aastast. Primetime Emmyle on ta olnud nomineeritud 1978., 2017. ja 2020. aastal. Kuldgloobuse nominatsioone on tal mitu alates 1981. aastast. USA Kongress autasustas teda 2005. aastal riikliku kunstide medaliga. Lisaks kantrimuusikale teeb ta ka bluegrass'i ja gospelmuusikat. Ta tegeleb palju heategevusega, näiteks toetab Ameerika Punast Risti ning HIV ja AIDSiga seotud heategevuslikke korjandusi. Koroonapandeemia ajal toetas ta teadusuuringuid miljoni dollariga. 2005 – National Medal of Arts  Dolly Parton – pildid, videod ja helifailid Wikimedia Commonsis
Naomi Campbell

Naomi Elaine Campbell (sündinud 22. mail 1970 Streathamis Lõuna-Londonis) on Inglismaa modell ja näitleja. Ta ema on Jamaical sündinud tantsija; oma isa pole ta kunagi näinud. Esimene avalik ülesastumine oli Campbellil Bob Marley laulu "Is This Love" videos 1978. Kuigi teda peetakse oma aja tuntuimaks ja nõutuimaks tumedanahaliseks modelliks maailmas, pole ta teeninud selles töös kunagi nii palju kui ta valgenahalised kolleegid. Tema kaubamärgi parfüüme võib osta ka Eestis. Naomi Campbell tegi Moskvas 234 000 kroonise joogiarve, Äripäev, 2. aprill 2007 Naomi Campbell kutsutakse Haagi sõjakuritegude kohtusse, Postimees, 21. mai 2010 Naomi Campbell kooris paljaks, Elu24, 21. jaanuar 2011 Naomi Campbell paljastas oma saleduse saladuse – ja arstid laidaksid selle maha, Õhtuleht, 28. aprill 2020 Skandaalne Naomi Campbell: „Ma pole kunagi tahtnud hea tüdruk olla. See on igav.“ Õhtuleht, 22. mai 2020
Soojusläbikandetegur

Soojusläbikandetegur väljendab soojusvoogu, mis läbib materjalikihti või piirdetarindit (näiteks seina), kui temperatuuride erinevus kihi eri poolte vahel on 1 kraad (1 K). Kuna soojusvoo (soojusvoolu tiheduse) ühik on W/m2, siis on soojusläbikandeteguri ühik W/(m2·K). Soojusläbikandeteguri tähis on k {\displaystyle k} (peamiselt masinaehituses ja tehnoloogia valdkondades) või U {\displaystyle U} (ehitusarvutustes). Soojusläbikandetegur sõltub keskkonna ja pinna vahelisest soojusülekandetegurist ja kasutatud materjali soojusjuhtivustegurist. Nii kandub soojus kõrgema temperatuuriga õhult seina pinnale soojusülekande teel, läbib seina soojusjuhtivuse teel ja kandub seina pinnalt üle madalama temperatuuriga õhule taas soojusülekande teel. Piirdetarindite soojusläbikandeteguri tähenduses on kasutusel termin U-arv. Näiteks välisseinte U-arvu soovituslik vahemik on 0,12–0,22 W/(m2·K). Mida väiksem on U-arv, seda soojapidavam on sein, katus, aken vms. Soojusläbikandeteguri pöördsuurus on soojusläbikandetakistus, tähis R T {\displaystyle R_{\text{T}}} , ühik m²·K/W. Soojusülekanne Soojusülekandetegur Soojusjuhtivustegur U-arvu kalkulaator
Juht (füüsika)

Juht on füüsikas aine või toode energia edasikandmiseks selle eri vormides: elektrivooluga (elektrijuht), soojusega (soojusjuht) ja lainega (valguslainejuht, raadilainejuht, helilainejuht). Elektrijuht on hea elektrijuhtivusega aine. Elektrotehnikas nimetatakse (elektri)juhiks ka elektrivoolu juhtimiseks mõeldud tooteid, näiteks juhtmeid ja kaableid. Soojusjuht kannab energiat soojusena edasi soojusjuhtivuse teel. Valgusjuht ehk valgusjuhe on harilikult klaasist kiud, mille sees valguslaine levib täieliku sisepeegeldumise tulemusena. Raadiolainejuhiks võib olla näiteks asümmeetriline liin ehk koaksiaalliin, mis koosneb traatjuhist ja seda ümbritsevast silindrilisest välisjuhist.
Jutta Rabe

Jutta Rabe (sündinud 1955) on saksa ajakirjanik ja Saksamaa Ajakirjanike Föderatsiooni Berliini osakonna endine aseesimees. Ta tegi aastaid kaastööd Saksamaa teleajakirjale Spiegel-TV, telekanalitele Focus TV, ZDF, ARTE ja Põhja-Saksamaa ringhäälingule. Ta uuris aastaid Estonia katastroofi tagamaid. Bridget Fonda mängis teda Estonia hukku kajastanud filmis "Balti torm". "Estonia. Ühe laevahuku tragöödia", tõlkinud Edur Paas, Tänapäev 2003 Bridget Fonda mängib filmis «Estonia» hukust, Postimees, 3. aprill 2001 Saksa teleajakirjanik Jutta Rabe usub, et Estonia hukutas terroriakt, Pärnu Postimees, 15. oktoober 2001 Jutta Rabe: Estonialt pääsenu mõrvati! Delfi, 28. veebruar 2002 Allar Tankler, Jutta Rabe jätkab meremehe salapärase surma uurimist, Õhtuleht, 5. märts 2002
Tour Saint-Gobain

Tour Saint-Gobain, ka Tour M2, on 178 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Abiootiline metsakahjustus

Abiootiline metsakahjustus on klimaatiliste, mullastikuliste, orograafiliste või hüdroloogiliste tegurite poolt põhjustatud metsakahjustus. biootiline metsakahjustus metsanduse mõisteid E. Laas, V. Uri, M. Valgepea (2011). Metsamajanduse alused. Õpik kõrgkoolidele. Tartu Ülikooli Kirjastus. Lk 815.{{raamatuviide}}: CS1 hooldus: mitu nime: autorite loend (link)
Püstoks

Püstoks ehk tulioks on puust teravnurga all (alla 30kraadise nurgaga) väljuv oks. Saematerjalis ja ehituspuidus peetakse seda kvaliteeti vähendavaks elemendiks. Tulioks tekib puu ladvavahetuse tulemusel allajäänud topeltladva või murdunud ladva tüvesse sissekasvamisel sinna jäänud suhteliselt jämedast kuivanud oksast. metsanduse mõisteid oks E. Laas, V. Uri, M. Valgepea (2011). Metsamajanduse alused. Õpik kõrgkoolidele. Tartu Ülikooli Kirjastus. Lk 843.{{raamatuviide}}: CS1 hooldus: mitu nime: autorite loend (link)
Joanne Woodward

Joanne Gignilliat Trimmier Woodward (sündinud 27. veebruaril 1930 Thomasville'is Thomase maakonnas Georgia osariigis) on Ameerika Ühendriikide näitleja, produtsent ja filantroop. Ta on saanud Oscari, kolm Primetime Emmyt ja kolm Kuldgloobust. 1957. aasta rolli eest filmis "Eve kolm nägu" sai ta Oscari ja Kuldgloobuse. Ta on mänginud ka filmides "Rachel, Rachel" (1968), "Võidumees" (1969) ja "Gammakiirte mõju karikakarde kasvule" (1972). Pärast Olivia de Havillandi surma juulis 2020 on ta vanim elusolev Oscari võitja. Ta oli abielus Paul Newmaniga alates 1958. aastast. Lapsed Nell ja Melissa Newman on samuti tuntud. Jüri Laulik, “Hea abielu on looming.” Eesti Naine, 25. veebruar 2021
Rippes puu

Rippes puu on kas langetamisel või tormi järel langedes naaberpuude võrasse või tüve najale naalduv puu. See puu on ohtlik, kuna võib näiteks tuule mõjul ootamatult alla langeda. Samuti on sellise puu langetamine ohtlik ning eeldab raietööliselt langetamiseks vastavaid teadmisi ning erioskuste rakendamist. metsanduse mõisteid arborist raietööd tuulemurd tormiheide E. Laas, V. Uri, M. Valgepea (2011). Metsamajanduse alused. Õpik kõrgkoolidele. Tartu Ülikooli Kirjastus. Lk 846.{{raamatuviide}}: CS1 hooldus: mitu nime: autorite loend (link)
Tormimurd

Tormimurd ehk tuulemurd on tuule mõjul tüvest murtud puu, mille juurestik on mullas. Tervete puude murdumine sõltub valdavalt tuulekiirusest, mitte tüve jämedusest. metsanduse mõisteid tormiheide rippes puu E. Laas, V. Uri, M. Valgepea (2011). Metsamajanduse alused. Õpik kõrgkoolidele. Tartu Ülikooli Kirjastus. Lk 851.{{raamatuviide}}: CS1 hooldus: mitu nime: autorite loend (link) "Trees, regardless of size, all break at the same wind speed. Here's why". Science. 4.2.2016. Vaadatud 17.12.2021.
Vaigupesa

Vaigupesa on läätsekujuline õõnsus aastarõngaste vahel, mis on täitunud vaiguga või on sisaldanud vaiku. metsanduse mõisteid vaik "Vaigupesa". Tsenter. Vaadatud 08.03.2021.
Õõnessüdamik

Õõnessüdamik on mädanikust õõnestatud südamikuga puu. metsanduse mõisteid metsamädanik
Aaron Wan-Bissaka

Aaron Wan-Bissaka (sündinud 26. novembril 1997 Londonis) on Inglismaa jalgpallur, kes mängib paremkaitsjana Inglismaa Premier League'i klubis Manchester United. Ta alustas klubikarjääri Crystal Palace'is, mille noorteakadeemiaga liitus ta 2009. aastal. Esimese profilepingu sõlmis ta klubiga 2016. aastal. Klubi põhimeeskonnas tegi ta debüüdi 25. veebruaril 2018 liigamängus Tottenham Hotspuri vastu. Järgmisel hooajal kindlustas ta koha Crystal Palace'i põhikoosseisus ja valiti 2019. aastal klubi aasta parimaks mängijaks. 2019. aasta juunis siirdus ta Manchester Unitedi, kellega sõlmis viieaastase lepingu. 17. oktoobril 2020 lõi ta mängus Newcastle Unitedi vastu oma esimese värava Inglismaa kõrgliigas.  Aaron Wan-Bissaka – pildid, videod ja helifailid Wikimedia Commonsis Profiil Manchester Unitedi kodulehel
Tilda Swinton

Katherine Matilda Swinton (sündinud 5. novembril 1960 Londonis) on šoti filminäitleja. Ta mängis valget nõida "Narnia kroonikates" ning on mänginud näiteks ka vendade Coenite mängufilmis "Põletada pärast lugemist". Ta oli üks dublaažilugejatest filmis "Koerte saar". Ta sai Oscari ja BAFTA auhinna rolli eest 2007. aasta filmis "Michael Clayton". Ta sai Euroopa filmiauhinna parima naisnäitlejana 2011 rolli eest filmis "Me peame rääkima Kevinist".  Tilda Swinton – pildid, videod ja helifailid Wikimedia Commonsis Tilda Swinton andmekogus IMDb (inglise)
Josh Maja

Joshua Erowoli Orisunmihare Oluwaseun Maja (sündinud 27. detsembril 1998 Londonis) on Inglismaal sündinud Nigeeria jalgpallur, kes mängib ründajana Prantsusmaa kõrgliiga klubis Bordeaux' Girondins ja Nigeeria jalgpallikoondises. Ta alustas profikarjääri Sunderlandis, kellega sõlmis profilepingu 2016. aastal. Klubi põhimeeskonnas debüteeris ta 2016. aasta septembris liigakarikamängus Queens Park Rangersi vastu. 16. detsembril 2017 debüteeris ta Sunderlandi meeskonnas Inglismaa esiliigas mängus Fulhami vastu ja lõi selles mängus ka värava. Hooajal 2018–19 lõi Maja Sunderlandi meeskonnas Inglismaa tugevuselt kolmandas liigas 15 väravat. 2019. aasta jaanuaris sõlmis ta lepingu Bordeaux' Girondins'iga. Esimese värava Prantsusmaa kõrgliigas lõi ta 20. aprillil 2019 mängus Nîmes Olympique'i vastu. 2021. aasta veebruaris läks ta laenule Inglismaa Premier League'i klubisse Fulham, lüües seal 15 liigamänguga kolm väravat. Nigeeria jalgpallikoondises tegi Maja debüüdi 10. septembril 2019 sõprusmängus Ukraina vastu.
Tuulelukk

Tuulelukk on detail ehituses, mis vähendab soojusleket. Palkehituses tähistab tuulelukk teatud nurgaseotise detaili. Tuulelukuna võib toimida ka varaprofiil või lihtsalt uksele löödud liist. palkmaja puitehitus palk Kübar, Eva (22. september 2007). "Palkmaja savilisandiga". Postimees. Vaadatud 08.03.2021. Pau, Markus (2020). "Epra koolimaja". Eesti Kunstiakadeemia. Vaadatud 08.03.2021. "Ümarpalkmajade tootmine". Ritsu. Vaadatud 08.03.2021.
NSV Liidu Sõjaministeerium

NSV Liidu Sõjaministeerium (vene keeles Военное министерство СССР) oli aastatel 1950–1953 Nõukogude Liidu relvajõudude üks kahest riigijuhtimisorganist; kuulus ministeeriumina NSV Liidu Ministrite Nõukogu koosseisu. Veebruaris 1950 lahutati NSV Liidu Relvajõudude Ministeerium kaheks – NSV Liidu Sõjaministeeriumiks ja NSV Liidu Sõjalaevastiku Ministeeriumiks. Sõjaministriks määrati Nõukogude Liidu marssal Aleksandr Vassilevski. Śõjaministri esimene asetäitja oli aastatel 1950–1953 Nõukogude Liidu marssal Vassili Sokolovski, kes sai 1952. aastal ühtlasi Nõukogude Armee Kindralstaabi ülemaks. 1950–1952 Sergei Štemenko, Nõukogude Armee Kindralstaabi ülem 1950–1951 Ivan Konev, Nõukogude armee peainspektor Kohe pärast Jossif Stalini surma (5. märts 1953) alanud NSV Liidu valitsusorganite reformimise käigus ühendati 15. märtsil 1953 NSV Liidu Sõjaministeerium ja NSV Liidu Sõjalaevastiku Ministeerium üheks NSV Liidu Kaitseministeeriumiks.
Sania Mirza

Sania Mirza (sündinud 15. novembril 1986 Mumbais) on India tennisist, kelle parimad tulemused on saavutatud paarismängus. Ta on võitnud kuus suure slämmi turniiri (3 naispaaris- ja 3 segapaarismängus). Temast sai elukutseline tennisist veebruaris 2003. Üksikmängus jäi tema parimaks kohaks WTA edetabelis 27. koht (27. augustil 2007). 2013. aastal lõpetas ta järjest mitme 2012. aastal saadud vigastuse tõttu tipptennises üksikmängijakarjääri. Paarismängus on Sania Mirza olnud üks maailma edukamaid tennisiste (tegevtennisistide seas) eeskätt võidetud WTA turniiride arvestuses (42 turniirivõitu 2021. aasta veebruari seisuga). Tema parim koht WTA edetabelis on olnud esikoht, kuhu ta jõudis 13. aprillil 2015 ja on püsinud seal kokku 91 nädalat. Kõik paarismängus võidetud kolm suure slämmi turniiri (Wimbledon 2015, USA lahtised meistrivõistlused 2015 ja Prantsusmaa lahtised meistrivõistlused 2016) võitis ta koos Šveitsi esindava Martina Hingisega. Koos Hingisega mängisid nad end 2015. aasta maailma parimaks tennisepaariks ning peatselt pärast seda püsisid nad võitmatuna tervelt 44 mängu järjest. Veel 2020. aasta jaanuaris võitis ta paarismängus koos ukrainlanna Nadia Kitšenokiga Austraalias Hobartis WTA turniiri, alistades Hiina paari Peng Shuai ja Zhang Shuai. Kuid sellele järgnenud Austraalia lahtistel meistrivõistlustel tuli neil juba esimeses ringis võtta vastu kaotus, kuna Saina Mirza vigastas jalga (sääremarja piirkonnas). 2010. aastal abiellus ta Pakistani kriketimängija Shoaib Malikuga. Oktoobris 2018 sündis neil poeg.
Treimine

Treimine on lõiketöötlemine, mille pealiikumisteks on tooriku pöörlemine ning lõikeinstrumendile (tavaliselt lõiketera) antav ettenihe. Tooriku pöörlemine võimaldab teostada lõikeprotsessi (laastuvõtmist), ettenihkeliikumine võimaldab seda protsessi teostada kogu tooriku pinna ulatuses. Lõikerežiimi elementideks treimisel on lõikekiirus, ettenihe, spindli pöörlemissagedus ja lõikesügavus. Lõikekiiruseks nimetatakse lõikepinna pöörlemise ringkiirust treitera lõikeserva suhtes. Lõikekiirust mõõdetakse meetrites minutis ja tähistatakse tähega v. Seda saab arvutada valemiga v = π D n 1000 {\displaystyle v={\frac {\pi Dn}{1000}}} meetrit minutis, kus π – pii D – lõikepinna suurim läbimõõt või töödeldava pinna läbimõõt millimeetrites. n – tooriku (spindli) pöörete arv minutis. Kuna treimisel võib lõikekiirus tõusta väga suureks ja sellest tulenevalt võib lõiketera temperatuur tõusta kuni 800–900 kraadini, siis kasutatakse terikplaadi materjalina kiirlõiketerast, kermiseid või teemanti. Lõikekiiruse suurenemisel 2 korda väheneb tera püsivusaeg 4 korda.
Geli Raubal

Angela Maria Raubal (4. juuni 1908 Linz – 18. september 1931 München) oli Adolf Hitleri poolõe Angela Hitleri ja tema mehe Leo Raubali tütar. Hitleri õde oli alates 1928. aastast ta majapidaja ja Geli elas alates sellest ajast Hitleriga samas majas. Väidetavalt oli Hitler temasse ebaloomulikult kiindunud. 23-aastane Geli leiti surnuna Hitleri korterist Münchenis 18.septembril 1931 maha lastuna Hitleri relvast. Hitler ise oli tol päeval Hamburgis. On olnud vaidlusi, et kas see oli enesetapp või Hitleri poolt põhjustatud (tellitud) surm.
Bobby Decordova-Reid

Bobby Armani Decordova-Reid (sündinud 2. veebruaril 1993 Bristolis) on Inglismaal sündinud Jamaica jalgpallur, kes mängib ründaja või vasaku äärepoolkaitsjana Inglismaa Premier League'i klubis Leicester City ja Jamaica jalgpallikoondises. Ta alustas klubikarjääri Bristol Citys, mille noorteakadeemiaga liitus ta 2002. aastal. Klubi põhimeeskonnas debüteeris ta Inglismaa esiliigas hooajal 2010–11. Hooajal 2011–12 mängis ta Bristol Cityst laenul Inglismaa tugevuselt neljanda liiga klubis Cheltenham Town, hooajal 2012–13 tugevuselt kolmanda liiga klubis Oldham Athletic ja hooajal 2014–15 tugevuselt neljanda liiga klubis Plymouth Argyle. Regulaarselt kuulus Decordova-Reid Bristol City põhimeeskonda alates hooajast 2015–16. Hooajal 2017–18 lõi ta Inglismaa esiliigas 19 väravat, millega jagas liigas parima väravaküti arvestuses kolmandat kohta. Samal hooajal valiti ta esiliiga hooaja sümboolsesse koosseisu ja Bristol City hooaja parimaks mängijaks. 2018. aasta juunis siirdus ta umbes 10 miljoni naelsterlingi eest äsja Inglismaa kõrgliigasse tõusnud Cardiff Citysse, kellega sõlmis nelja-aastase lepingu. Hooajal 2018–19 jäi tema arvele Inglismaa kõrgliigas viis väravat. 2019. aasta augustis läks ta Cardiff Cityst laenule Fulhami, kellega sõlmis järgmise aasta jaanuaris püsiva lepingu. Fulhamiga mängis ta kolm hooaega Inglismaa kõrgliigas ja kolm hooaega Inglismaa esiliigas. 2024. aasta juulis sõlmis ta lepingu äsja Inglismaa kõrgliigasse tagasi tõusnud Leicester Cityga. Jamaica jalgpallikoondises tegi Decordova-Reid debüüdi 6. septembril 2019 CONCAF-i Rahvuste Liiga mängus Antigua ja Barbuda vastu ja lõi selles mängus ka koondisekarjääri esimese värava. Jamaica koondisse kuulus ta 2021. ja 2023. aasta CONCACAF Gold Cup'il ning 2024. aasta Copa Américal. "Cardiff City sign striker Bobby Reid from Bristol City". BBC Sport. 28.6.2018. Vaadatud 8.3.2021 "Bobby Decordova-Reid: Fulham sign Cardiff City forward on permanent deal". BBC Sport. 24.1.2020. Vaadatud 8.3.2021 "Leicester City Confirm De Cordova-Reid signing". Leicester City F.C. 6. juuli 2024. Leventhal, Adam (6. juuli 2024). "Leicester sign De Cordova-Reid on free transfer". The Athletic. The New York Times. ISSN 0362-4331. Vaadatud 7. juulil 2024. "Leicester: Bobby Decordova-Reid joins on free transfer after Fulham exit". BBC Sport. 6. juuli 2024.
Éva Olsavszky

Éva Olsavszky (18. september 1929 Budapest – 27. veebruar 2021) oli ungari näitleja.
Ola Aina

Temitayo Olufisayo Olaoluwa Aina (sündinud 8. oktoobril 1996 Londonis) on Nigeeria jalgpallur, kes mängib kaitsjana Inglismaa kõrgliigaklubis Nottingham Forest ja Nigeeria jalgpallikoondises. Ta alustas klubikarjääri Chelseas, mille noorteakadeemiaga liitus ta 2007. aastal. Klubi põhimeeskonnas debüteeris ta 2016. aasta augustis Inglismaa liigakarikavõistlustel. Inglismaa kõrgliigas tegi ta debüüdi 15. oktoobril 2016 mängus Leicester City vastu. Hooajal 2017–2018 mängis Aina Chelseast laenul Inglismaa esiliiga klubis Hull City. 2018. aasta augustis läks ta laenule Itaalia kõrgliigaklubisse Torino, kellega sõlmis 2019. aasta juunis püsiva lepingu. 2020. aasta septembris läks ta Torinost laenule Inglismaa Premier League'i klubisse Fulham. 2. novembril 2020 lõi ta mängus West Bromwich Albioni vastu oma esimese värava Inglismaa kõrgliigas ning see värav valiti liigas kuu parimaks. 2023. aasta juulis naasis Aina Inglismaa kõrgliigasse, kui sõlmis üheaastase lepingu Nottingham Forestiga. Aastatel 2011–2016 kuulus Aina Inglismaa noortekoondistesse, kuid debüteeris 2017. aastal Nigeeria jalgpallikoondises. Ta on kuulunud Nigeeria koondisse 2019. ja 2022. aasta Aafrika rahvaste karikavõistlustel. Club, Nottingham Forest Football (22. juuli 2023). "Forest complete Aina signing". Nottingham Forest Football Club.
Anne Bancroft

Anne Bancroft (sündinud Anna Maria Louisa Italiano; 17. september 1931 New York – 6. juuni 2005 New York) oli Ameerika Ühendriikide näitleja, filmilavastaja, stsenarist ja laulja. Bancroft sai Oscari, kolm BAFTA auhinda, kaks Kuldgloobust, kaks Tony auhinda ja kaks Primetime Emmyt. Bronxis Itaalia immigrantide peres sündinud Anne läks 17-aastaselt New Yorgi näitekunstikooli ja võttis seal esinejanimeks Anne Marno. Pärast seda, kui ta meelitati Hollywoodi, võttis ta perekonnanimeks Bancroft. Esimese Tony auhinna võitis ta 1958. aastal. 1964. aastal abiellus ta Mel Brooksiga. Näitleja Anne Bancroft suri New Yorgis, Eesti Päevaleht, 8. juuni 2005.
Joachim Andersen

Joachim Christian Andersen (sündinud 31. mail 1996 Solrød Strandis) on Taani jalgpallur, kes mängib keskkaitsjana Inglismaa Premier League'i klubis Crystal Palace ja Taani jalgpallikoondises. Profikarjääri alustas Andersen Hollandi klubis FC Twente, mille meeskonnas debüteeris ta Hollandi kõrgliigas hooajal 2014–15. 2017. aasta augustis sõlmis ta lepingu Itaalia kõrgliiga klubiga Sampdoria. 2019. aasta juulis sõlmis ta viieaastase lepingu Prantsusmaa kõrgliiga klubiga Lyoni Olympique. Üleminekusumma oli 30 miljoni eurot, mis tegi temast Lyoni suurima ostu ja Taani kalleima jalgpalluri. Hooajal 2020–21 oli ta laenul Inglismaa kõrgliiga klubis Fulham. 2021. aasta juuli sõlmis ta viieaastase lepingu Crystal Palace'iga. Taani jalgpallikoondises tegi Andersen debüüdi 15. oktoobril 2019 mängus Luksemburgi vastu. Ta kuulus Taani koondisse 2021. aasta Euroopa meistrivõistlustel. "Crystal Palace sign Joachim Andersen from Lyon". theathletic.com. 27.7.2021. Vaadatud 11.8.2021
Kenny Tete

Kenny Joelle Tete (sündinud 9. oktoobril 1995 Amsterdamis) on Hollandi jalgpallur, kes mängib paremkaitsjana Inglismaa Premier League'i klubis Fulham ja Hollandi jalgpallikoondises. Ta alustas klubikarjääri Amsterdami Ajaxis, mille noorteakadeemiaga liitus ta 2005. aastal. Aastatel 2013–2015 mängis ta põhiliselt Ajaxi reservmeeskonnas Hollandi esiliigas. Ajaxi põhimeeskonnas debüteeris ta 2015. aasta veebruaris. 2017. aasta juulis liitus ta Prantsusmaa kõrgliiga klubiga Lyoni Olympique, kus mängis kolm hooaega. 2020. aasta septembris sõlmis ta nelja-aastase lepingu äsja Inglismaa kõrgliigasse tõusnud Fulhamiga. 2012. aastal tuli Tete Hollandi kuni 17-aastaste koondisega Euroopa omavanuste meistriks. Hollandi jalgpallikoondises tegi ta debüüdi 10. oktoobril 2015 mängus Kasahstani vastu. "Kenny Tete signs". Fulham FC. 10.9.2020. Vaadatud 8.3.2021  Kenny Tete – pildid, videod ja helifailid Wikimedia Commonsis